L'informe 12/20 de la Junta Consultiva de Contractació Pública de l'Estat, aprovat el 29 de juliol de 2020, analitza i dona resposta a alguns dubtes i qüestions dels contractes l'objecte dels quals es divideix en lots.
Recordem que la LCSP (art. 99) disposa com a regla general, sempre que la naturalesa o l'objecte del contracte ho permeti, la realització independent de cadascuna de les parts mitjançant la divisió en lots, excepte que en l'expedient se'n justifiqui la impossibilitat per algun dels motius vàlids que menciona l'apartat 3 de l'article 99 de la LCSP.
Les qüestions a les quals dona resposta la Junta Consultiva en aquest Informe són les següents:
Un contracte adjudicat per lots es tracta d'un únic contracte amb diversos proveïdors o, al contrari, cada lot donarà lloc a un contracte?
L'article 99.7 de la LCSP indica clarament que la regla general és que cada lot constitueix un contracte diferent i que excepcionalment ens podem trobar davant de dos supòsits en què els diferents lots es poden considerar un únic contracte, que són:
Exigència de la solvència i de la garantia definitiva en funció del valor de cadascun dels lots.
En l'aspecte procedimental s'estableix com una garantia específica per evitar el fraccionament il·lícit del contracte i que es puguin veure vulnerades les normes adjectives i els llindars aplicables que, quan s'efectuï la divisió en lots, les normes procedimentals i de publicitat que s'han d'aplicar en l'adjudicació de cada lot o prestació diferenciada s'han de determinar en funció del valor acumulat del conjunt, calculat segons el que estableix l'article 101, excepte que es doni alguna de les excepcions a què es refereixen els articles 20.2, 21.2 i 22.2 (art. 99.6 de la LCSP).
Per tant, la determinació del procediment aplicable a la selecció del contractista i als llindars aplicables han de respondre al valor acumulat del conjunt de les prestacions o dels lots en què es divideix el contracte.
No diu el mateix la norma respecte d'altres aspectes concrets, com ara la solvència i les garanties, i trobem en la LCSP altres articles que tracten la qüestió:
Com s'hauria d'aplicar el límit del 20% en les modificacions contractuals (art. 204 de la LCSP) per necessitats reals superiors a les estimades inicialment?
I, en la mateixa línia, com s'ha d'aplicar el límit del 10% per diferències reals de mesurament durant l'execució del contracte (art. 302 i 309 de la LCSP)?
El límit del percentatge de les modificacions contractuals es pot fixar considerant el preu total del contracte o per contra s'ha d'aplicar segons el pressupost de cada lot?
Si en condicions normals cada lot constitueix un contracte, les qüestions relatives als efectes i al compliment del contracte s'han de resoldre tenint en compte aquesta característica.
D'aquesta manera cal respondre a les qüestions plantejades que, tant el límit del 20% que disposa l'article 204.1 de la LCSP per les modificacions establertes en els plecs, com el límit del 10% de variació en les unitats d'execució establert en els articles 301 i 309 de la LCSP, s'han de referir al preu de cadascun dels contractes en què consisteixi cada lot.
Només en els casos esmentats com a excepció, és a dir, que s'estableixi expressament en els plecs o que hi hagi una oferta integradora, cal referir els percentatges exposats al preu del conjunt.
L'Informe la Junta Consultiva de Contractació Pública de l'Estat conclou el següent: